Marie Claire Mukasine
Mukasine Marie Claire (yavutse 1959) ni umunyamategeko w'umunyarwandakazi, umunyapolitiki n'umukozi wa Leta. Kuva mu 2011 kugeza 2019 yari umwe mu bagize Sena y'u Rwanda, kandi yabaye umunyamabanga uhoraho muri Minisiteri y'Ibikorwa Remezo mu Rwanda.   Muri 2020 yagizwe Perezida wa Komisiyo y'igihugu ishinzwe uburenganzira bwa muntu mu Rwanda (NHCR). Mukasine Marie Claire kandi yakoze muri Sosiyete sivile nk'umunyamuryango uharanira uburenganzira bw’umugore n’umwana, Haguruka, yawuyoboye hagati yo mu mwaka 1994-1996, ndetse yabaye umwunganizi mu bigo bitandukanye bya leta yu Rwanda , Ku ya 8 Gicurasi 2020, Nirere yashyikirijwe inshigano nk'uwahoze ari Visi Perezida wa Komisiyo yitwa Silas Sinyigaya, amaze gukora manda ye imwe, yashizweho n' inama y'Abaminisitiri aho yari iyobowe na Perezida Paul Kagame ku ya 16 Kamena 2020 .

Uburezi 
Mukasine afite impamyabumenyi ihanitse mu by'amategeko, impamyabumenyi ebyiri z'icyiciro cya kabiri mu micungire n'imiyoborere , na PhD mu by'amategeko.

Umwuga 
Mukasine yagiye akora mu nzego zitandukanye z'ubuyobozi nk'umunyamabanga nshingwabikorwa wa Haguruka, umuryango utabara imbabare uharanira no kurengera uburenganzira bw'umugore n'abana.    Yabaye umunyamabanga uhoraho muri Minisiteri y’uburinganire n’iterambere ry’umuryango mu Rwanda. Yabaye kandi umuyobozi mukuru wa Rwanda Investment Group(RIG), n’umuyobozi mukuru w’isosiyete y’ubwishingizi Sonarwa. Muri 2013 yari umuyobozi w'ikigo cy'igihugu cy'ubwishingizi . 

Mu 2011, Mukasine yatorewe kujya muri Sena y'u Rwanda nk'uhagarariye Intara y'Amajyepfo,  aba umusenateri kugeza muri 2019. Muri 2017 yari mu basenateri basaba ko imishinga y'iterambere mu karere yakurikiranwa vuba.  Yabaye umwe mu bagize komisiyo ihoraho ya Senateri ishinzwe ibibazo bya politiki n’imiyoborere myiza, maze mu 2018 yagaragaje ko ari ngombwa gutegura gahunda yo gusubiza mu buzima busanzwe abahoze ari imfungwa bahamwe n'ibyaha bya jenoside 

Mukasine yabaye kandi perezida w’umutwe w’u Rwanda umutwe w’abadepite bo muri Afurika barwanya ruswa (APNAC). 

Ku ya 29 Kamena 2020, Mukasine yarahiriye kuba Perezida wa Komisiyo y'igihugu ishinzwe uburenganzira bwa muntu mu Rwanda (NHCR).  Mu Kwakira 2020, yasabye Inteko Ishinga Amategeko kongera ingengo y’imari ya NHCR no kuyiha icyicaro gihoraho i Kigali .

Amashakiro 

Abagore babanyapolitike
Umunyarwandakazi

Umunyarwanda